สาวกใจชื้น บาร์ซาจับ บุสเก็ตส์ ต่อสัญญายาวถึงปี 2021
บาร์ซาประกาศข่าวดีด้วยการต่อสัญญากับ เซร์คิโอ บุสเก็ตส์ ออกไปอีก 5 ปี บวกออฟชั่นเสริม 2 ปี พร้อมกับตั้งค่าฉีกสัญญาไว้สูงถึง 200 ล้านยูโรเลยทีเดียว ทำให้กองกลางลูกหม้อรายนี้จะอยู่ในถิ่นคัมป์ นู ไปจนถึงปี 2021 เป็นอย่างน้อย,สำนักข่าวต่างประเทศรายงาน วันที่ 22 ก.ย. ว่า สโมสรบาร์เซโลนา ทีมยักษ์ใหญ่แห่งศึกฟุตบอลลีกสเปน ประกาศอย่างเป็นทางการว่า ได้บรรลุข้อตกลงต่อสัญญากับ เซร์คิโอ บุสเก็ตส์ มิดฟิลด์จอมเทคนิคคนสำคัญ ออกไปจนถึงปี 2021 เรียบร้อยแล้ว พร้อมกับออปชั่นเสริมอีก 2 ปีด้วยกัน,โดยกองกลางมันสมอง วัย 28 ปี คือหนึ่งในผลผลิตของศูนย์ฝึกลูกหนังลา มาเซีย ซึ่งเข้ามาบ่มเพาะฝีเท้าตั้งแต่ปี 2005 ก่อนจะเริ่มไต่เต้าขึ้นมาตามลำดับ จนกระทั่งก้าวขึ้นมาสู่ทีมชุดใหญ่ตั้งแต่ปี 2008,ซึ่งล่าสุด เว็บไซต์ของทีมดังแห่งแคว้นคาตาลัน ได้ออกมาเผยข่าวดีให้กับเหล่าสาวกได้ทราบว่า บรรลุข้อตกลงในสัญญาฉบับใหม่กับ เซร์คิโอ บุสเก็ตส์ เป็นที่เรียบร้อยแล้ว ภายใต้สัญญาระยะยาว 5 ปี บวกออปชั่นเสริมอีก 2 ปี ทำให้เจ้าตัวจะอยู่ค้าแข้งในถิ่นคัมป์นูไปจนถึงปี 2021 เลยทีเดียว,นอกจากนี้ ยังมีรายงานเพิ่มเติมอีกว่า ได้มีการใส่เงื่อนไขเป็นค่าฉีกสัญญามูลค่าสูงถึง 200 ล้านยูโรด้วยเช่นกัน เพื่อกันท่าทีมเงินหนาที่หวังกระชากตัวไปเสริมทัพในอนาคต.
บาร์ซาประกาศข่าวดีด้วยการต่อสัญญากับ เซร์คิโอ บุสเก็ตส์ ออกไปอีก 5 ปี บวกออปชั่นเสริม 2 ปี พร้อมกับตั้งค่าฉีกสัญญาไว้สูงถึง 200 ล้านยูโรเลยทีเดียว ทำให้กองกลางลูกหม้อรายนี้จะอยู่ในถิ่นคัมป์ นู ไปจนถึงปี 2021 เป็นอย่างน้อย
เซร์คิโอ บุสเก็ตส์,บาร์ซา,บาร์เซโลนา,ลาลีกา,บุสเก็ตส์ต่อสัญญาบาร์ซา